**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K DOLOČANJU DELOVNE USPEŠNOSTI RAVNATELJA OSNOVNE ŠOLE LUCIJANA BRATKOVIČA BRATUŠA RENČE**

*PRAVNA PODLAGA:*

* Četrta točka 7. člena Uredbe o plačah direktorjev v javnem sektorju (Uradni list RS, št. 68/17, 4/18 in 30/18),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Svet zavoda Osnovne šole Lucijana Bratuša Renče (v nadaljevanju: Svet) je dne 4. 5. 2021 na Občino Renče-Vogrsko naslovil zaprosilo za izdajo soglasja pri določanju delovne uspešnosti ravnatelja javnega zavoda za leto 2020. Vlogi je priložil ocenjevalni obrazec za ugotavljanje delovne uspešnosti ravnatelja z dne 30. 3. 2021 in Poslovno poročilo zavoda za leto 2020.

Ker je bil v obrazcu nepravilno naveden podatek o poslovanju javnega zavoda v letu 2020 in ker Svet ni podal zaprosila za podajo soglasja k izplačilu redne delovne uspešnosti ravnatelja, kot to določa okrožnica Ministrstva za izobraževanje, znanost in šport št. 6030-1/2021/13 z dne 3. 2. 2021, je občinska strokovna služba dne 4. 5. 2021 pozvala Svet, naj za potrebe obravnave in podaje soglasij dostavi še dodatna pojasnil k navedenim pomanjkljivostim.

Zavod je dne 13. 5. dostavil dopolnitev, iz katere izhajajo navedbe Pravilnika in pojasnilo, da je Svet o višini osnovne plače ravnatelja, ki se nameni za izplačilo redne delovne uspešnosti, odločal na 3. dopisni seji; dopolnitvi je priložen zapisnik te seje.

Ker še vedno ni bilo podano zaprosilo, kot določa navedena okrožnica (zavod namreč Zahtevek za nakazilo izplačila redne delovne uspešnosti v višini 2 % do 5 % vloži Ministrstvu za izobraževanje, znanost in šport, kateremu mora priložiti soglasje ustanovitelja), smo zavod dne 13. 5. ponovno pozvali k izstavitvi zaprosila za podajo soglasja k izplačilu redne delovne uspešnosti. Zavod je dne 18. 5. podal odgovor, da so podali vso potrebno dokumentacijo in da je vloga z dopolnitvami z dne 12. 5. 2021 popolna.

*RAZLOGI ZA SPREJETJE SKLEPA:*

Iz okrožnice Ministrstva za izobraževanje, znanost in šport št. 6030-1/2021/33 z dne 11. 3. 2021 izhaja, da mora organ, pristojen za imenovanje direktorja (Svet zavoda), na podlagi 7. člena Uredbe o plačah direktorjev v javnem sektorju pri odločanju o višini dela plače za redno delovno uspešnost direktorja pridobiti soglasje ustanovitelja.

*OCENA STANJA:*

Četrta točka 7. člena Uredbe o plačah direktorjev v javnem sektorju določa, da ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.

Vlogo Sveta zavoda je dne 14. 6. 2021 na svoji 18. redni seji že drugič obravnaval Odbor za družbene dejavnosti in sprejel sklep, s katerim predlaga Občinskemu svetu, da poda soglasje o določanju delovne uspešnosti ravnatelja zavoda Osnovna šola Lucijana Bratkoviča Bratuša, kot je Svet zavoda predlagal v zaprosilu z dne 4. 5. 2021.

*CILJI IN NAČELA:*

Občina Renče-Vogrsko bo Svetu zavoda Osnovne šole Lucijana Bratkoviča Bratuša kot občina soustanoviteljica podala soglasje skladno z navedeno zakonodajo.

*FINANČNE IN DRUGE POSLEDICE:*

Finančne posledice niso predvidene.

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi četrte točke 7. člena Uredbe o plačah direktorjev v javnem sektorju (Uradni list RS, št. 68/17, 4/18 in 30/18) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**S K L E P**

1.

Občina Renče-Vogrsko podaja Svetu zavoda Osnovne šole Lucijana Bratkoviča Bratuša soglasje k redni delovni uspešnosti ravnatelja za leto 2020.

2.

Ta sklep začne veljati takoj.

Tarik Žigon

 ŽUPAN

Številka: \_\_\_\_\_\_\_\_

Bukovica, \_\_\_\_\_\_\_